polyglot-tagger/wikipedia-language-snippets-filtered huggingface dataset:
ಇದನ್ನು ಶಿಖರಶೂರ್ಯ ತಾನು ವ್ಯೆದ್ಯನಾದರೂ ನಿರ್ಲಕ್ಷಿಸುತ್ತಾನೆ. ನಾಗಾರ್ಜುನನ ಮಾತಿನಂತೆ ಶಿವಾಪುರದಲ್ಲಿನ ಚಿನ್ನದ ಬೆಟ್ಟವನ್ನು ಪಡೆಯಬೇಕೆಂಬ ಆಸೆಯಿಂದ ಶಿವಾಪುರಕ್ಕೆ ದಾಳಿಯಿಡುತ್ತಾನೆ. ನಿನ್ನಡಿ ಎಂಬ ಶಿವಪಾದನ ತಿರುಮಂತ್ರದಿಂದ ತನ್ನ ದುರ್ವಿದ್ಯೆಯ ಫಲದಿಂದ ನಿರ್ಮಾಣವಾಗಿದ್ದ ಸ್ಯನಿಕರು, ಚಿನ್ನವೆಲ್ಲಾ ಮೂಲ ಸ್ಥಿತಿಗೆ ಬರುತ್ತದೆ. ನಂತರ ನಿನ್ನಡಿಯಿಂದ ಪರಾಭವಗೊಂಡು ಮತ್ತೆ ಕನಕಪುರಿಗೆ ಮರಳುತ್ತಾನೆ. ಮಹಾರೋಗದಿಂದ ತತ್ತರಿಸಿದ ಜನರ ದಂಗೆಯಿಂದ ತಪ್ಪಿಸಿಕೊಳ್ಳಲಾಗದೇ ಅಲ್ಲಿಂದ ತಪ್ಪಿಸಿಕೊಂಡು ದುರಂತ ಹೊಂದುತ್ತಾನೆ. ಹೀಗೆ ಕಾದಂಬರಿ ಮಾನವನ ಅತಿಯಾದ ದುರಾಸೆ, ಸ್ವಾರ್ಥಗಳಿಂದ ಹಲವು ತಿರುವುಗಳನ್ನು ಪಡೆಯುತ್ತಾ ಕೊನೆಗೆ ದುರಂತ ಹೊಂದುವುದನ್ನು ಈ ಕಾದಂಬರಿ ತಿಳಿಸುತ್ತದೆ. ವಾಮಾಚಾರ ವಿದ್ಯೆಯ ಅಹಂಕಾರದಿಂದಾಗಿ ದಾರುಣ ದುರಂತವಾಗುವುದೇ ಈ ಕಾದಂಬರಿಯ ತಿರುಳಾಗಿದೆ.
ಶಿಖರಸೂರ್ಯ ಕಾದಂಬರಿಯು ಜನಪದ ಕತೆಯನ್ನು ಆಧರಿಸಿ ರಚಿತವಾಗಿದೆ. ಚಂದ್ರಶೇಖರ ಕಂಬಾರರ ಐದನೆಯ ಹಾಗೂ ಇಲ್ಲಿವರೆಗಿನ ಕೊನೆಯ ಕಾದಂಬರಿ 'ಶಿಖರಸೂರ್ಯ'. ಈ ಕಾದಂಬರಿಯು 2006 ರಲ್ಲಿ ಪ್ರಕಟಗೊಂಡಿತು. ಜಾನಪದ ಮೈಯ್ಯಿಗೆ ಆಧುನಿಕ ಸಂವೇದನೆಯನ್ನು ಕಸಿ ಮಾಡಿದ ನಮ್ಮ ಅದ್ವೀತಿಯ ಕವಿಯಾದ ಕಂಬಾರರ 'ಶಿಖರ ಸೂರ್ಯ' ಕಾದಂಬರಿ ಮಹಾಕಾವ್ಯ ಸ್ವರೂಪದ ಒಂದು ವಿಶಿಷ್ಟ ಕೃತಿ. ಇದು ಒಂದು ರೀತಿಯಲ್ಲಿ ಅವರ 'ಚಕೋರಿ' ಮಹಾಕಾವ್ಯದ ಮುಂದುವರಿದ ಭಾಗವಾಗಿದೆ. ಈ ಕೃತಿಯು 2010ರಲ್ಲಿ ಭಾರತದ ಪ್ರತಿಷ್ಠಿತ ಪ್ರಶಸ್ತಿಯಾದ 2009ರ ಠಾಕೂರ್ ಸಾಹಿತ್ಯ ಪ್ರಶಸ್ತಿಯನ್ನು ಗಳಿಸಿರುವುದು ಈ ಕಾದಂಬರಿಯ ಶ್ರೇಷ್ಠತೆಯನ್ನು ಗುರುತಿಸುತ್ತದೆ. ಈ ಕಾದಂಬರಿಯು ಅತ್ಯಂತ ರೋಮಾಂಚನಕಾರಿಯಾಗಿ ಹಲವು ತಿರುವುಗಳನ್ನು ಪಡೆಯುತ್ತ ಓದುಗರಿಗೆ ಹೊಸ ಲೋಕವೊಂದನ್ನು ತೋರಿಸುತ್ತ, ಕ್ಷಣ ಕ್ಷಣಕ್ಕೂ ವಿಸ್ಮಯವನ್ನು ಮೂಡಿಸುವ ಅದ್ಭುತವಾದ ಕಲಾಕೃತಿಯಾಗಿದೆ.
ಪ್ರಸ್ತುತವಿರುವ ಬಡತನ ಮತ್ತು ನಿರುದ್ಯೊಗಕ್ಕೆ ಸಂಬಂಧಪಟ್ಟಂತೆ ರಾಜ್ಯದ ಅಭಿವೃದ್ಧಿಗೆ ಅವಶ್ಯಕವಾದ ವಿಜ್ಞಾನ ಮತ್ತು ತಂತ್ರಜ್ಞಾನದ ಅನ್ವಯಿಕತೆಗಳನ್ನು ಗುರುತಿಸಿವುದು ಮತ್ತು ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕೆ ಸಂಬಂಧಿಸಿದ ನೀತಿ-ನಿಯಮಾವಳಿಗಳನ್ನು ನಿರೂಪಿಸಲು ರಾಜ್ಯ ಸರ್ಕಾರಕ್ಕೆ ಸಲಹೆ ಮಾಡುವುದು ಇದರ ಮುಖ್ಯ ಉದ್ದೇಶವಾಗಿದೆ. ಈ ಉದ್ದೇಶಗಳನ್ನು ಸಾಧಿಸಲು ಕೈಗಾರಿಕೆ, ಮಾಹಿತಿ, ಕೃಷಿ ನೀರು ಮತ್ತು ಮೀನುಗಾರಿಕೆ, ಪರಿಸರ ಸಂರಕ್ಷಣೆ ಮತ್ತು ವಿಜ್ಞಾನ ನೆಲೆಸುವಿಕೆ, ಆರೋಗ್ಯ ಮತ್ತು ಶಿಕ್ಷಣ ಮುಂತಾದ ವಿಷಯಗಳನ್ನು ಸಂಶೋಧನೆ ಮತ್ತು ಅಭಿವೃದ್ಧಿ ಚಟುವಟಿಕೆಗಳಿಗೆ ಮುಖ್ಯ ಕಾರ್ಯಕ್ಷೇತ್ರವನ್ನಾಗಿ ಮಂಡಳಿಯು ಆರಿಸಿಕೊಂಡಿದೆ. ಮಂಡಳಿಯು ಕಳೆದ ಮೂರು ದಶಕಗಳಲ್ಲಿ ಹಲವಾರು ಯೋಜನೆಗಳನ್ನು ಸಂಶೋಧನೆ ಮತ್ತು ಪ್ರಾತ್ಯಕ್ಷಿಕತೆ ಹಂತದಿಂದ ಅನುಷ್ಠಾನ ಮತ್ತು ಕಾರ್ಯರೂಪಕ್ಕೆ ತಂದಿದೆ.
ಮಂಡಳಿಯು ಕಳೆದ ಮೂರು ದಶಕಕ್ಕೂ ಹೆಚ್ಚಿನ ತನ್ನ ಅಸ್ತಿತ್ವದಲ್ಲಿ ಸರ್ಕಾರ ಮತ್ತು ವಿಜ್ಞಾನ ಸಮುದಾಯದ ಸಹಕಾರದಿಂದ ಹಲವಾರು ಯಶಸ್ವಿ ಯೋಜನೆ ಮತ್ತು ಕಾರ್ಯಕ್ರಮಗಳನ್ನು ಕೈಗೊಂಡಿದೆ ಮತ್ತು ಕೈಗೊಳ್ಳಲು ಇತರ ಸಂಸ್ಥೆಗಳಿಗೆ ಸಹಕಾರ ನೀಡಿದೆ. ಅಡುಗೆ ಮಾಡಲು ಮತ್ತು ಬೆಳಕಿನ ವ್ಯವಸ್ಥೆಗೆ ಶಕ್ತಿ, ಕುಡಿಯುವ ನೀರು, ಕೃಷಿ, ವ್ಯವಸಾಯ, ನೆಲೆಸಲು ಮನೆಗಳ ನಿರ್ಮಾಣ, ಮೊದಲಾದುವುಗಳು ಮಂಡಳಿಯ ಹಲವಾರು ಯಶಸ್ವಿ ಯೋಜನೆ / ಕಾರ್ಯಕ್ರಮಗಳಲ್ಲಿ ಮುಖ್ಯವಾದುವು. ಬಡತನದ ನಿವಾರಣೆ ಮತ್ತು ಜೀವನದ ಗುಣಮಟ್ಟವನ್ನು ಸುಧಾರಿಸುವ ನಿಟ್ಟಿನಲ್ಲಿ ಈ ಕಾರ್ಯಕ್ರಮಗಳು ಅತಿಮುಖ್ಯ ಪಾತ್ರವನ್ನು ವಹಿಸುತ್ತವೆ.
ದೇಶದಲ್ಲಿ ಸ್ಥಾಪಿತವಾದ ಎಲ್ಲ ರಾಜ್ಯ ವಿಜ್ಞಾನ ಮತ್ತು ತಂತ್ರವಿದ್ಯಾ ಮಂಡಳಿಗಳಲ್ಲಿ ಕರ್ನಾಟಕ ರಾಜ್ಯ ವಿಜ್ಞಾನ ಮತ್ತು ತಂತ್ರವಿದ್ಯಾ ಮಂಡಳಿಯು ಮೊದಲನೆಯದಾಗಿದೆ. ಭಾರತ ಸರ್ಕಾರದ ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯು, ಇತರ ರಾಜ್ಯಗಳಿಗೆ ವಿಜ್ಞಾನ ಮತ್ತು ತಂತ್ರವಿದ್ಯಾ ಮಂಡಳಿಯನ್ನು ಸ್ಥಾಪಿಸಲು ಕರ್ನಾಟಕ ರಾಜ್ಯ ವಿಜ್ಞಾನ ಮತ್ತು ತಂತ್ರವಿದ್ಯಾ ಮಂಡಳಿಯನ್ನು ಒಂದು ಮಾದರಿಯನ್ನಾಗಿ ಅನುಸರಿಸಲು ಶಿಫಾರಸು ಮಾಡಿದೆ. ಮಂಡಳಿಯು ಸ್ಥಾಪನೆಯಾದ ೬ ವರ್ಷದ ನಂತರವೇ ಅಂದರೆ ೧೯೮೧ರಲ್ಲಿ ಕರ್ನಾಟಕ ರಾಜ್ಯ ಸರ್ಕಾರವು ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯ ರಚನೆ ಮಾಡಿತು.
ಮಂಡಳಿಯು ಭಾರತೀಯ ವಿಜ್ಞಾನ ಸಂಸ್ಥೆಯ ಆವರಣದಲ್ಲಿಯೇ ಕಾರ್ಯನಿರ್ವಹಿಸುತ್ತಿರುವುದು, ವಿಜ್ಞಾನ ಮತ್ತು ತಂತ್ರಜ್ಞಾನಗಳನ್ನು ರಾಜ್ಯದ ಜನಸಾಮಾನ್ಯರಿಗೆ ಕೊಂಡೊಯ್ಯುವ ಮಂಡಳಿಯ ಹಲವಾರು ಕಾರ್ಯಕ್ರಮಗಳ ಯಶಸ್ಸಿಗೆ ಬಹುಮಟ್ಟಿಗೆ ಕಾರಣವಾಗಿದೆ. ಇದು ಭಾರತೀಯ ವಿಜ್ಞಾನ ಸಂಸ್ಥೆಯ ವಿಜ್ಞಾನಿಗಳ ಜೊತೆಗಿನ ಸಂಬಂಧ ಮತ್ತು ಸಹಕಾರಗಳಿಗೆ ಸಮರ್ಪಕವಾದ ವಾತಾವರಣವನ್ನು ಸೃಷ್ಟಿಮಾಡುತ್ತದೆ ಮತ್ತು ಬೆಂಗಳೂರಿನಲ್ಲಿ ಹಾಗೂ ರಾಜ್ಯದ ಇತರ ಪ್ರದೇಶಗಳಲ್ಲಿರುವ ಪ್ರಮುಖ ಸಂಶೋಧನಾ ಸಂಸ್ಥೆಗಳಲ್ಲಿನ ವಿಜ್ಞಾನಿಗಳ ಜೊತೆಗೆ ಸಂಬಂಧವನ್ನು ಕಲ್ಪಿಸುತ್ತದೆ.
೫೪ ಸದಸ್ಯರನ್ನೊಳಗೊಂಡ ಮಂಡಳಿಯು ಒಂದು ಸ್ವಾಯತ್ತ ಸಂಸ್ಥೆಯಾಗಿದೆ ಮತ್ತು ರಾಜ್ಯದ ಮುಖ್ಯಮಂತ್ರಿಗಳು ಇದರ ಸಲಹಾ ಸಮಿತಿಯ ಅಧ್ಯಕ್ಷರಾಗಿರುತ್ತಾರೆ. ಭಾರತೀಯ ವಿಜ್ಞಾನ ಸಂಸ್ಥೆಯ ನಿರ್ದೇಶಕರು ಮಂಡಳಿಯ ಉಪಾಧ್ಯಕ್ಷರಲ್ಲೊಬ್ಬರಾಗಿರುತ್ತಾರೆ ಹಾಗೂ ಇವರು ಕಾರ್ಯಕಾರಿ ಸಮಿತಿಯ ಛೇರ್ಮನ್ ಆಗಿರುತ್ತಾರೆ. ಕಾರ್ಯಕಾರಿ ಸಮಿತಿಯು ಮಂಡಳಿಯ ಆಡಳಿತ ಮತ್ತು ನಿರ್ವಹಣೆಯನ್ನು ನೋಡಿಕೊಳ್ಳುತ್ತದೆ ಮತ್ತು ಆಡಳಿತ ಸಿಬ್ಬಂದಿ ಇದಕ್ಕೆ ಸಹಾಯಕವಾಗಿದೆ.
ಕರ್ನಾಟಕ ರಾಜ್ಯ ವಿಜ್ಞಾನ ಮತ್ತು ತಂತ್ರವಿದ್ಯಾ ಮಂಡಳಿ ಯು ೧೯೭೫ರಲ್ಲಿ ಸ್ಥಾಪಿತವಾಯಿತು ರಾಜ್ಯದಲ್ಲಿನ ಜನರ, ಅದರಲ್ಲೂ ಗ್ರಾಮೀಣ ಪ್ರದೇಶಗಳಲ್ಲಿನ ಜನರ, ಜೀವನಮಟ್ಟವನ್ನು ಉತ್ತಮಗೊಳಿಸುವುದಕ್ಕೆ ಸಂಬಂಧಿಸಿದ ಅಭಿವೃಧ್ಧಿಕಾರ್ಯಗಳನ್ನು ಕೈಗೊಳ್ಳುವುದು ಮಂಡಳಿಯ ಸ್ಥಾಪನೆಗೆ ಕಾರಣವಾಗಿದೆ.
ಗ್ರಾಮದ ಪ್ರತಿಶತ ೪೦ ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ , ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ , ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಇಟ್ನಾಳ ಒಂದು ಚಿಕ್ಕ ಹಳ್ಳಿ ಹಾಗು ಪುಣ್ಯಕ್ಷೇತ್ರ. ಇಟ್ನಾಳ ಗ್ರಾಮವು ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲ್ಲೂಕಿನಲ್ಲಿದೆ
ಶ್ರೀ ಸದಾಶಿವ ಮಠ, ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ ಮತ್ತು ಶ್ರೀ ಹಣಮಂತ ದೇವಾಲಯಗಳನ್ನು ನಿರ್ಮಿಸಿದ್ದಾರೆ.
'ಒಮಾನ್ ದೇಶ'ದ ಎರಡನೆಯ ದೊಡ್ಡ ಪಟ್ಟಣವೆಂದು ಹೆಸರಾದ 'ಸಲಾಲ್' , , ದಕ್ಷಿಣದ ಒಮಾನಿ ಪ್ರಾಂತ್ಯದ 'ಧೊಫಾರ್' ನಲ್ಲಿ, ಗವರ್ನರ್ ರವರ ಆವಾಸ ಸ್ಥಾನವಿದೆ. 'ಸಲಾಲ್,' ಗೆ ಬಂದವಲಸಿಗರು, 'ಕಡಲತಡಿ'ಗೆ ಬರವುದು ಸಹಜ. ಸನ್, ೨೦೦೯ ರಲ್ಲಿನ ಜನಸಂಖ್ಯೆ, ೧೯೭,೧೬೯ ಎಂದು ವರದಿಗಳು ತಿಳಿಸುತ್ತವೆ. ಇಲ್ಲಿ ಪ್ರವಾಸಿಗರಿಗೆ ಬೆಚ್ಚಿಬೀಳುವ ಮೈನವಿರೇಳುವ ಅನುಭವವನ್ನು ಮಾತ್ರ ಜೀವನದಲ್ಲಿ ಮರೆಯಲು ಸಾಧ್ಯವಾಗದ ಮಾತು. 'ಸಲಾಲ್ 'ನೋಡಲೆಂದೇ ಬರುವ ಪ್ರವಾಸಿಗರಿಗೇನೂ ಕಡಿಮೆಯಿಲ್ಲ. ’ಒಮಾನ್’ ನ ರಾಜಧಾನಿ 'ಮಸ್ಕಾಟ್ 'ನಿಂದ, ೧,೦೪೦ ಕಿ.ಮೀ ದೂರದಲ್ಲಿದೆ, ದೇಶದ ಎರಡನೆಯ ರಾಜಧಾನಿ ಎಂದನ್ನಿಸಿಕೊಳ್ಳುತ್ತಿರುವ 'ಸಲಾಲ್' ಪಟ್ಟಾಣ. ದಕ್ಷಿಣ ತುದಿಯಲ್ಲಿ ಪ್ರಾವಾಸಿ ತಾಣಗಳಿವೆ. ತೆಂಗು ಮತ್ತು ಬಾಳೆತೋಟಗಳು ಯಾತ್ರಿಕರನ್ನು ಸ್ವಾಗತಿಸುತ್ತವೆ. ಕಣ್ಣಿಗೆ ಕಾಣುವಷ್ಟು ದೂರ ಕಡಲ ತೀರವಿದೆ. ವರ್ಷದಲ್ಲಿ ೨ ತಿಂಗಳು ಇಲ್ಲಿ ಮಳೆ. ಕೊಲ್ಲಿ ರಾಜ್ಯಗಳಲ್ಲಿ 'ಸಲಾಲ್' ಎದ್ದು ಕಾಣಿಸುತ್ತದೆ. ಇಲ್ಲಿನ ಅತ್ಯಾಕರ್ಷಣೆಯ ಕೇಂದ್ರವೆಂದರೆ, 'ಮೊಗ್ ಸೇಲ್ ನಲ್ಲಿರುವ ಕಡಲ ತೀರ', , ಸಲಾಲ್ ನಿಂದ ಸುಮಾರು, ೪೦ ಕಿ.ಮೀ.ದೂರದಲ್ಲಿದೆ.
ಕಲ್ಲಿನ ಗುಡ್ಡದ ಕೆಳಗೆ ಕಣ್ಣು ಹಾಯಿಸಿದರೆ, ಕಡಲ ಭೋರ್ಗರೆಯುವ ಸಿಂಹ ಗರ್ಜನೆಯ ಅಲೆಗಳು ಬೆಟ್ಟದ ಬುಡಕ್ಕೆ ಅಪ್ಪಳಿಸಿ ಸ್ವಲ್ಪ ಸಮಯದಲ್ಲಿ ವಾಪಸ್ ವೇಗವಾಗಿ ಸಮುದ್ರದೆಡೆಗೆ ಧಾವಿಸುವ ನೊರೆನೊರೆ ಅಲೆಗಳು ಕಣ್ಣಿಗೆ ಹಬ್ಬವನ್ನು ಸೃಷ್ಟಿಸುತ್ತವೆ. ನೀರಿನೊಳಗೆ ಅಲ್ಲಿನ ಪ್ರದೇಶದ ವಿಶೇಷ ಬಗೆಯ ತೊರ್ಕೆ ಮೀನುಗಳನ್ನು ಕಾಣಬಹುದು. ಮೇಲಿನಿಂದ ಕೆಳಗೆ ಕಣ್ಣುಹಾಯಿಸಿ ಸಮುದ್ರದ ಒಳಮೈಯನ್ನು ಕಾಣುವುದು ಒಂದು ಪ್ರಾಕೃತಿಕ ವೈಭವ. ವಿಶೇಷ ಆಕರ್ಶಣೆ. ಅನಾದಿಕಾಲದಿಂದ ಅಲ್ಲಿಯೇ ನಿಂತಿರಬಹುದಾದ ಬೆಟ್ಟ ಸಮುದ್ರದ ಸೆಳೆತಕ್ಕೆ ಎಲ್ಲಿ ಕಳಚಿಕೊಂಡು ಪುಡಿಪುಡಿಯಾಗಿ ಬೀಳುವುದೋ ಯೆಂದು ಶಂಕೆಗೆ ಆಸ್ಪದವೀಯುತ್ತಿರುವ ಏಕಶಿಲಾ ಸುಣ್ಣಕಲ್ಲಿನ ಬೆಟ್ಟ. ಬೆಟ್ಟವನ್ನು ಹಲವು ಕಡೆಗಳಿಂದ ವೀಕ್ಷಿಸಬಹುದು. ಒಂದೊಂದು ಕಡೆಯಿಂದ ನೋಡಿದಾಗ ಒಂದೊಂದುಬಗೆಯಲ್ಲಿ ಕಾಣಿಸುವ ಅನುಭವನ್ನು, ಪರ್ಯಟಕರು, ತಮ್ಮ ಕ್ಯಾಮರಾಕಣ್ಣಿನಲ್ಲಿ ಕ್ಲಿಕ್ಕಿಸಿ, ಸವಿಯುತ್ತಾರೆ.
ಪರ್ಯಟಕರಿಗೆ ಮುದನೀಡುವ ನೈಸರ್ಗಿಕ ಕಾರಂಜಿಗಳು, 'ಮೊಗ್ ಸೇಲ್ ನ, ಸಮುದ್ರ ಕಿನಾರ'ದಲ್ಲಿವೆ. ಇಲ್ಲಿ, ಸಮುದ್ರ ತಟದಲ್ಲೇ ಭಾರಿ ಬಂಡೆಗಳ ಸಮೂಹದ ಬೆಟ್ಟಗಳಿವೆ. ಬೆಟ್ಟದ ಕಲ್ಲಿನಲ್ಲಿ ಸಮುದ್ರದ ಭಾರಿ ಬಲಯುತ ಅಲೆಗಳಿಂದ ಪೊಟರೆಗಳಾಗಿದ್ದು, ಅದರೊಳಗೆ ನೀರು ಭರದಿಂದ ನುಗ್ಗುತ್ತದೆ. ಭರಸದಿಂದ ಒತ್ತರಿಸಿಕೊಂಡು ನುಗ್ಗಿಬಂದು, ಆ ದೈತ್ಯಾಕಾರದ ಅಲೆಗಳು, ಗುಡ್ಡದಲ್ಲಿರುವ ಭಾರಿ ಪ್ರಮಾಣದ ರಂದ್ರಗಳ ಒಳಗೆ ತೂರಿ ಮತ್ತೆ ರಭಸದಿಂದ ಹೊರಬರುವ ದೃಷ್ಯ ರಮ್ಯವಾಗಿರುತ್ತದೆ. ಅದರ ಜೊತೆಗೆ ಅಲೆಗಳು ಮಾಡುವ 'ಸಿಂಹ-ಗರ್ಜನೆಯ ಆಟಾಟೋಪ', ನಿಜಕ್ಕೂ ಮುದಕೊಡುವಂತಹದು. ಅಲ್ಲಿ ಬದಿಯಲ್ಲಿ ಕೆಲವು ನೈಸರ್ಗಿಕ ಕಾರಂಜಿಗಳು ತಾವಾಗಿಯೇ ಮೇಲೆಕ್ಕೇಳುವ ದೃಷ್ಯ ನಯನ ಮನೋಹರವಾಗಿರುತ್ತದೆ. ಬೀಚಿನಲ್ಲಿನ ನೆಲ, ಅದುರುತ್ತಿದೆಯೇನೋ ಎಂದನ್ನಿಸುವ ಹಾಗೂ ಅಲೆಗಳ ಮೊರೆತದ 'ಸಿಂಹ ಗರ್ಜನೆ' ಕಿವಿ ಕಿವಿಡಾಗಿಸುತ್ತದೆ.
ದೈತ್ಯಾಕಾರದ 'ನೈಸರ್ಗಿಕ ಕಾರಂಜಿ'ಗಳ ಬದಿಯಲ್ಲಿ ನಿಂತು, ಬಗ್ಗಿ, ಎದ್ದು ,ಕುಳಿತು, ನಿಂತು, ಅದರ ಬಿರುಸಿನ ವೇಗದ ಮೇಲಕ್ಕೇಳುವ ದೃಷ್ಯವನ್ನು ಅನುಭವಿಸುವ ಸಂಭ್ರಮವನ್ನು ನೋಡಿಯೇ ಮನಗಾಣಬೇಕು. ಸ್ವಲ್ಪ ಸಮಯ, ಮೀನುಹಿಡಿಯಲು ಗಾಳವನ್ನು ಬೀಸಿ, ಅವುಗಳನ್ನು ಹಿಡಿದು ಬುಟ್ಟಿಯಲ್ಲಿ ತುಂಬಿಡುವ, ಅನುಭವವನ್ನೂ ಸವಿಯಬಹುದು. ಬೀಚ್ ನಲ್ಲಿ ಸ್ನಾನ ಬಿಸಿಲು ಕಾಯಿಸಿಕೊಳ್ಳುವುದು ಪಾಶ್ಚಿಮಾತ್ಯಜನರಿಗೆ ಮೋಜಿನ ಸಂಗತಿ.ಅಲ್ಲಿಯೇ ಸ್ಥಾಪಿಸಿರುವ ರೆಸ್ಟೊರೆಂಟ್ ಗಳಲ್ಲಿ ತಿಂದು ಕುಡಿದು ಬಾಯಾರಿಕೆ ದಣಿವುಗಳನ್ನು ನಿವಾರಿಸಿಕೊಳ್ಳಬಹುದು. ಒಮಾನಿಗಳು ಅಲ್ಲಿನ ಸಮುದ್ರದಂಡೆಯಮೇಲೆ ಕಾಲ್ಚೆಂಡಾಟವನ್ನು ಆಡಲು ಬಯಸುತ್ತಾರೆ. ಪಿಕ್ ನಿಕ್ ತರಹ ಬೆಳಿಗ್ಯೆ ಬಂದು ಸಮುದ್ರದಜೊತೆ ಆಟಾವಾಡಿ ಸಾಯಂಕಾಲ ಮನೆಗೆ ತೆರೆಳುತ್ತಾರೆ.
ಅಲ್ಲಿನ 'ಒಮಾನ್ ಸರಕಾರ', ಮೀನುಹಿಡಿಯುವವರಿಗೆ ಪುಟ್ಟ ಮನೆಗಳನ್ನು ನಿರ್ಮಿಸಿಕೊಟ್ಟಿದೆ. ಅವೆಲ್ಲಾ ಅಲ್ಲಿನ ಪರಿಸರಕ್ಕೆ ಸರಿಯೆನ್ನಿಸಬಹುದು. ಬೇರೆಯವರಿಗೆ ಅವು ವಿಸ್ಮಯವನ್ನು ಸೂಚಿಸುತ್ತವೆ. ಸಮುದ್ರದಂಡೆಯಲ್ಲಿ ಸೂಚನಾಫಲಕಗಳು ಎಲ್ಲಾಕಡೆಯಲ್ಲಿರುವಂತೆ ಇಲ್ಲೂ ಇವೆ. ಆದರೆ ಅವು ನಮ್ಮನ್ನು ಯೋಚನೆಗೆ ಈಡುಮಾಡುತ್ತವೆ.' ನೀವು ಬಂದುದಕ್ಕೆ ಯಾವ ಕುರುಹನ್ನೂ ಬಿಟ್ಟು ಹೋಗಬೇಡಿ ; ನೆನಪುಗಳನ್ನು ಮಾತ್ರ ಒಯ್ಯಿರಿ', ಎನ್ನುವ ಬಿನ್ನಹದ ಒಕ್ಕಣಿಕೆ, ಬಹಳ ಅರ್ಥ ಗರ್ಭಿತವಾಗಿದೆ.
ವರ್ಕನಹಳ್ಳಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ರೋಣಿಹಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಲಾಳಸಂಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಗ್ರಾಮದಲ್ಲಿ ಹಿಂದೂ ಸಮುದಾಯದ ದೇವಾಲಯಗಳು ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇವೆ.
ಕೊಟ್ನಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ತಪಲಕಟ್ಟಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಚಿಕ್ಕ ಗಲಗಲಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಡೊಂಕಮಡು ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಗಣಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಅಂದಿಂದ ದಿನಗಳಲ್ಲಿ ಸುಗಮ ಸಂಗೀತದ ಮಹಾನ್ ಗಾಯಕರಾದ ಶ್ರೀಮಾನ್ ಕಾಳಿಂಗರಾಯರು ನಾಟಕ ಕಂಪೆನಿಗಳಲ್ಲಿ ಸ್ತ್ರೀ ಪಾತ್ರಧಾರಿಯಾಗಿ ಹಾಡುಗಳನ್ನು ಹಾಡುತ್ತಿದ್ದರು. ಪ್ರಭಾಕರ್ ಅವರಿಗೆ ಕಾಳಿಂಗರಾಯರ ಜೊತೆಗೆ ಬೆಳೆದು ಬಂದ ಸ್ನೇಹ ಮುಂದೆ ಸುಗಮಸಂಗೀತ ಕ್ಷೇತ್ರದಲ್ಲಿ ಉಪಯೋಗಕ್ಕೆ ಬಂತು. ಪ್ರಭಾಕರ್ ಅವರು ನಾಟಕ ಮಂಡಲಿಯ ಜೊತೆ ರಾಜ್ಯದೆಲ್ಲೆಡೆ ಪ್ರಯಾಣ ಮಾಡಿ ರಂಗಗೀತೆಗಳು, ದೇವರನಾಮಗಳು ಹಾಗೂ ಕೀರ್ತನೆಗಳನ್ನು ಹಾಡಿ ಜನಮೆಚ್ಚುಗೆ ಪಡೆದರು. ಹೀಗೇ ತಿರುಗೀ ತಿರುಗೀ ಬೇಸರ ಬಂದಿತ್ತು. ಹಾಗೆಯೇ ಸಂಗೀತವನ್ನು ಗುರುವಿನ ಮಾರ್ಗದರ್ಶನದಲ್ಲಿ ಕಲಿಯಬೇಕೆಂಬ ಹಂಬಲವೂ ಜೊತೆಗೂಡಿ ಶಿವಮೊಗ್ಗೆಗೆ ಬಂದರು.
ಸಂಗೀತ ವಿದ್ವಾನ್‌ ಬಿ.ಎಸ್‌. ರಾಮಯ್ಯನವರಲ್ಲಿ ಪ್ರಾರಂಭಿಕ ಶಿಕ್ಷಣ ಪಡೆದ ಪ್ರಭಾಕರ್ ಮುಂದೆ ಬೆಂಗಳೂರಿನ ವಿದ್ವಾನ್‌ ಎಲ್‌.ಎಸ್‌. ನಾರಾಯಣ ಸ್ವಾಮಿ ಭಾಗವತರಲ್ಲಿ ಪ್ರೌಢ ಶಿಕ್ಷಣ ಪಡೆದರು.
ಪ್ರಭಾಕರ್ ಅವರ ಆಸ್ತಿ ಅವರ ಸಿರಿಕಂಠ ಮತ್ತು ಭಾವಪೂರ್ಣ ಹಾಡುಗಾರಿಕೆ. ತಾವು ಭಾವಪರವಶರಾಗಿ ಹಾಡುತ್ತಿದ್ದಾಗ ಕಣ್ಣೀರಿಡುತ್ತಿದ್ದ ಸಭಿಕರು, ಪಿಟೀಲನ್ನು ಕೆಳಗಿಟ್ಟು ಕಣ್ಣೊರೆಸಿಕೊಳ್ಳುತ್ತಿದ್ದ ಪಕ್ಕವಾದ್ಯದವರನ್ನು ಅಭಿಮಾನದಿಂದ ನೆನೆಯುತ್ತಾರೆ.
ಸುಗಮ ಸಂಗೀತ ಕ್ಷೇತ್ರದ ಮಹಾನ್ ಗಾಯಕರೆನಿಸಿರುವ ಎಂ. ಪ್ರಭಾಕರ್ ಅವರು ಕನ್ನಡ ನಾಡಿನಲ್ಲಿ ಪ್ರಸಿದ್ಧಿ ಪಡೆದಿರುವ ಕಲಾವಿದರ ಕುಟುಂಬದಲ್ಲಿ ಏಪ್ರಿಲ್ ೧೫, ೧೯೨೨ರ ವರ್ಷದಲ್ಲಿ ಜನಿಸಿದರು. ಇವರ ಒಡಹುಟ್ಟಿದವರೆಲ್ಲಾ ಒಬ್ಬರಿಗಿಂತ ಒಬ್ಬರು ಕಲೆಯಲ್ಲಿ ಪ್ರಚಂಡರು.
ಪ್ರಭಾಕರ್ ಅವರ ತಂದೆ ಎಂ. ರಂಗರಾವ್‌ ಅವರು ಸಂಗೀತ, ಸಾಹಿತ್ಯ, ಅಭಿನಯ ಹಾಗೂ ಚಿತ್ರಕಲೆಯಲ್ಲಿ ಅಭಿರುಚಿ ಉಳ್ಳವರು. ಹೀಗಿದ್ದೂ ರಂಗರಾಯರಿಗೆ ಜೀವನವೆಂಬ ರಂಗದಲ್ಲಿ ಒಂದು ಭದ್ರನೆಲೆ ಇರಲಿಲ್ಲ. ಕುಟುಂಬವೋ ಹತ್ತು ಮಕ್ಕಳಿಂದ ತುಂಬಿ ತುಳುಕಿತ್ತು. ಈ ದೊಡ್ಡ ಸಂಸಾರದ ಹೊರೆ ಶಾಲಾ ಶಿಕ್ಷಕಿಯಾಗಿದ್ದ ತಾಯಿ ಕಾವೇರಿಬಾಯಿಯವರ ಮೇಲೆ ಇದ್ದಿತ್ತು. ಹೀಗೆ ಈ ಕುಟುಂಬದ ಬದುಕಿನ ದೋಣಿ ಕಷ್ಟಕೋಟಲೆಗಳ ನಡುವೆ ತೇಲುತ್ತಿತ್ತು.
ಇಂತಹ ಪರಿಸ್ಥಿತಿಯಲ್ಲಿ 4ನೆಯ ತರಗತಿಯ ವಿದ್ಯಾಭ್ಯಾಸಕ್ಕೆ ಇತಿಶ್ರೀ ಹಾಡಿದ ಪ್ರಭಾಕರ್ ಅವರು ತಮ್ಮ ತಂದೆ ರಂಗರಾವ್ ಮತ್ತು ಅಣ್ಣ ವಿಮಲಾನಂದದಾಸ್‌ ಅವರ ಜೊತೆ ಊರಿಗೆ ಬಂದನಾಟಕ ಮಂಡಲಿಯಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು.
ಸರಳ, ಸಾತ್ವಿಕ ಜೀವಿಯಾದ ಪ್ರಭಾಕರ್ ಅವರಿಗೆ ಪ್ರಶಸ್ತಿ. ಪುರಸ್ಕಾರಗಳು ತಾವಾಗಿಯೇ ಅರಸಿಕೊಂಡು ಬಂದವು. ಸುಗಮಸಂಗೀತ ಹಾಗೂ ಶಾಸ್ತ್ರೀಯ ಸಂಗೀತ ಎರಡೂ ಕ್ಷೇತ್ರಗಳಲ್ಲಿ ಅನೇಕ ಪ್ರಶಸ್ತಿಗಳು ಅವರಿಗೆ ಸಂದಿವೆ. ಅವುಗಳಲ್ಲಿ ಪ್ರಮುಖವಾಗಿ ೧೯೮೦ರಲ್ಲಿ ಮೈಸೂರಿನಲ್ಲಿ ದಿ.ಡಾ.ಬಿ. ದೇವೇಂದ್ರಪ್ಪನವರು ಪ್ರಭಾಕರ್ ಅವರಿಗೆ ‘ಗಾಯಕ ರತ್ನ’ ಎಂಬ ಬಿರುದನ್ನು ನೀಡಿ ಆಶೀರ್ವದಿಸಿದ್ದಾರೆ. ೧೯೮೬ರಲ್ಲಿ ಕರ್ನಾಟಕ ಗಾನಕಲಾ ಪರಿಷತ್ತು ಶಿವಮೊಗ್ಗೆಯಲ್ಲಿ ನಡೆದ ಸಂಗೀತ ವಿದ್ವಾಂಸರ ಸಮ್ಮೇಳನದಲ್ಲಿ ಗೌರವಿಸಿ ಸನ್ಮಾನಿಸಿದೆ. ೧೯೮೮-೮೯ರಲ್ಲಿ ಸಂಗೀತ ನೃತ್ಯ ಅಕಾಡೆಮಿಯ ಕರ್ನಾಟಕ ಕಲಾ ತಿಲಕ ಪ್ರಶಸ್ತಿ ಹಾಗೂ ೨೦೦೧ನೇ ಸಾಲಿನ ಸುಗಮಸಂಗೀತದ ಅತ್ಯುನ್ನತ ಪ್ರಶಸ್ತಿಯಾದ ಸಂತ ಶಿಶುನಾಳ ಶರೀಫ್‌ ಪ್ರಶಸ್ತಿಗಳೇ ಅಲ್ಲದೆ, ಅನೇಕ ಸ್ಥಳೀಯ ಸಂಘ ಸಂಸ್ಥೆಗಳು ಬಿರುದು ಬಾವಲಿಗಳನ್ನು ನೀಡಿ ಗೌರವಿಸಿವೆ.
ಕಲಿತಿದ್ದ ಸಂಗೀತವನ್ನು ಜೀವನಾಧಾರವಾಗಿಸಿಕೊಂಡ ಪ್ರಭಾಕರ್ ಅವರು, ಶಿಷ್ಯರಿಗೆ ಧಾರೆಯೆರೆಯಲು ಪ್ರಾರಂಭಿಸಿದರು. ಹಿಂದುಸ್ತಾನಿ ಶೈಲಿಯಲ್ಲಿ ಆಸಕ್ತಿ ಮೂಡಿ ಬೊಂಬಾಯಿಗೆ ಪ್ರಯಾಣ ಬೆಳೆಸಿದರು. ಸಂಗೀತ ಪಾಠಗಳನ್ನು ಮಾಡಿ ಜೀವನ ಸಾಗಿಸಿದರು. ಒಬ್ಬ ಪ್ರಸಿದ್ಧ ಗವಾಯಿಗಳ ಬಳಿ ಕಲಿಯಲು ವಿಚಾರಿಸಿದಾಗ ಪಾಠಕ್ಕೆ ೩೦ ರೂಪಾಯಿಗಳು ಎಂದಾಗ ಜೀವನವೇ ಕಷ್ಟಕರವಾಗಿದ್ದಾಗ ಅದು ಬಹಳ ದುಬಾರಿ ಎನಿಸಿ ಆ ಕನಸನ್ನು ಅಲ್ಲಿಯೇ ಬಿಟ್ಟು ಹಿಂದಿರುಗಿದರು. ನಂತರ ತಾವೇ ಪುಸ್ತಕಗಳನ್ನು ಕೊಂಡು ಕೀರ್ತನೆಗಳನ್ನು, ವರ್ಣಗಳನ್ನು ಕಲಿತರು. ಸಂಗೀತ ಪಾಠವನ್ನು ವೃತ್ತಿಯನ್ನಾಗಿ ಸ್ವೀಕರಿಸಿದರು. ಕಲಿಯುವಿಕೆಗಿಂತ ಯಾವುದೋ ಸಂಸ್ಕಾರ ನನ್ನನ್ನು ಹಾಡಲು ಪ್ರೇರೇಪಿಸಿದೆ ಎನ್ನುತ್ತಿದ್ದರು.
ಎಂ. ಪ್ರಭಾಕರ್ ಅವರಿಗೆ ಚಿಕ್ಕಂದಿನಿಂದಲೇ ಹಾಡುವ ಗೀಳು ಅಂಟಿಕೊಂಡಿತ್ತು. ಸಂಗೀತದ ಆಸಕ್ತಿ ಅವರಿಗೆ ಹುಟ್ಟಿನಿಂದಲೇ ಬಂದಿತ್ತು. ನಾಟಕಗಳಲ್ಲಿ ಅಣ್ಣನಿಗೆ ಹಾರ್ಮೋನಿಯಂ ನುಡಿಸುವುದು, ಹಾಡಾವುದು ಅವರ ಪರಿಪಾಠವಾಯಿತು.
ಪ್ರಭಾಕರ್ ಅವರ ಹಿರಿಯ ಅಣ್ಣ ವಿಮಲಾನಂದದಾಸರು ಪ್ರಖ್ಯಾತ ಕೀರ್ತನಕಾರರು. ಮತ್ತೊಬ್ಬ ಅಣ್ಣ ಜಗನ್ನಾಥರಾವ್‌ ಅವರು ಹಾರ್ಮೋನಿಯಂ ತಯಾರಕರು. ಈಗಲೂ ಪ್ರಭಾಕರ್ ಅವರ ಹತ್ತಿರ ಎಂಭತ್ತು ವರ್ಷಕ್ಕೂ ಹಿಂದಿನ ಹಳೆಯ ಹಾರ್ಮೋನಿಯಂ ಇದೆ. ಇಬ್ಬರು ಸಹೋದರಿಯರಾದ ಪಂಡರಿಬಾಯಿ ಮತ್ತು ಮೈನಾವತಿಯವರು ಚಿತ್ರಲೋಕದಲ್ಲಿ ಮಿನುಗಿದ ತಾರೆಯರು. ಹೀಗೆ ಕಲೆಯಲ್ಲಿ ಬಹಳ ಶ್ರೀಮಂತವಾದ ಕುಟುಂಬ ಇವರದು.
ಪ್ರಭಾಕರ್ ಅವರ ರಾಗಸಂಯೋಜನೆಯಲ್ಲಿ ಶಾಸ್ತ್ರೀಯ ಸಂಗೀತದ ಸೊಗಡು ಎದ್ದು ಕಾಣುತ್ತದೆ. ಸಾಮಾನ್ಯವಾಗಿ ಒಂದು ಹಾಡು ಒಂದೇ ರಾಗವನ್ನು ಅವಲಂಬಿಸಿರುತ್ತದೆ. ಹಿಂದುಸ್ತಾನಿ ರಾಗಗಳು ಕೂಡ ಅಲ್ಲೊಮ್ಮೆ, ಇಲ್ಲೊಮ್ಮೆ ಕಾಣಸಿಗುತ್ತದೆ. ಸಾಹಿತ್ಯ ಮತ್ತು ಭಾವಪೂರ್ಣ ಹಾಡುಗಾರಿಕೆಗಳು ಸುಗಮಸಂಗೀತದ ಮುಖ್ಯ ಅಂಶಗಳು. ಉನ್ನತ ಮಟ್ಟದ ಸಾಹಿತ್ಯ ಜನರ ಮನಸ್ಸಿನಲ್ಲಿ ಹೆಚ್ಚು ಕಾಲ ಉಳಿಯುತ್ತದೆ. ಸಾಹಿತ್ಯವನ್ನು ಚೆನ್ನಾಗಿ ಅರ್ಥೈಸಿಕೊಂಡು ನಿಧಾನವಾಗಿ ಮೆಲುಕು ಹಾಕಿದಾಗ ಸಂಗೀತ ತಂತಾನೇ ಹೊರಬರುತ್ತದೆ. ಭಾವವಿಲ್ಲದ ಹಾಡು ಹಾಡಲ್ಲ ಎಂಬುದು ಪ್ರಭಾಕರ್ ಅವರ ನಿಲುವು
ಎಂ. ಪ್ರಭಾಕರ್ ಅವರು ಸುಗಮ ಸಂಗೀತ ಕಲಾವಿದರಾಗಿ ಮತ್ತು ಆಕಾಶವಾಣಿಯ ಗಾಯನ ಕಲಾವಿದರಾಗಿ ಕನ್ನಡನಾಡಿನಲ್ಲಿ ಪ್ರಸಿದ್ಧರಾಗಿದ್ದಾರೆ.
ಕಲೆಯ ಉದ್ದೇಶಪೂರ್ವಕವಲ್ಲದ ಉದ್ದೇಶಗಳು ಮನುಷ್ಯತ್ವದ ಅವಿಭಾಜ್ಯ ಅಂಗವಾಗಿರುತ್ತದೆ. ಇದು ಪ್ರತಿ ಮನುಷ್ಯರ ವಿಚಾರಶಕ್ತಿಯನ್ನು ಮೀರಿದ್ದು ಯಾವುದೇ ಹೊರಗೆಗೊಚರವಾಗುವ ಯಾವುದೇ ಉದ್ದೇಶವನ್ನು ಸಕಾರಗೊಳಿಸಬೇಕೆಂದೇನು ಇಲ್ಲ. ಅರಿಸ್ಟಾಟಲ್ "ಅನುಕರಿಸುವುದು , ನಮ್ಮ ಗುಣದ ಸಹಜ ಪ್ರವೃತ್ತಿ " ಎಂದು ಹೇಳಿದ್ದಾನೆ. ಈ ದೃಷ್ಟಿಯಿಂದ ನೋಡಿದರೆ, ಕಲೆ, ಸೃಜನಶೀಲತೆಯ ರೀತಿಯಲ್ಲಿಯೆ ಮನುಷ್ಯರು ಸಹಜವಾಗಿ ಮಾಡುವಂತಹದು , ಹೀಗಾಗಿ ಇದು ಉಪಯುಕ್ತತೆ ಮೀರಿದ್ದು. # ಸಾಮರಸ್ಯ, ಸಮತೆ/ಸ್ಥಿತಪ್ರಜ್ಞತೆ, ಲಯ/ಓಟಕ್ಕಾಗಿ ಮನುಷ್ಯರ ಸಹಜ ಒಲವು ಈ ಹಂತದಲ್ಲಿ ಕಲೆ ಕೇವಲ ಒಂದು ಕಲಾಕೃತಿ ಅಥವಾ ಒಂದು ಚಟುವಟಿಕೆಯಲ್ಲ, ಬದಲಾಗಿ ಸಮತೆ ಮತ್ತು ಸಮಾರಸ್ಯವನ್ನು ಅಸ್ವಾದಿಸುವ ಒಂದು ಅಂತರಿಕ ರಸಾನುಭವ. ಹೀಗಾಗಿ ಇದು ಯಾವುದೇ ಉಪಯುಕ್ತತೆಯನ್ನು ಮೀರಿದ, ಮನುಷ್ಯತ್ವದ ಸಹಜ ಗುಣ.", , . , '' , . , , , ." -
ಅರಿಸ್ಟಾಟಲ್ ಪ್ರಕೃತಿಯನ್ನು ಅನುಕರಿಸುವುದು ಮನುಷ್ಯನ ಸಹಜ ಗುಣ, ಲಯ, ತಾಳಕ್ಕೆ ಮನಷ್ಯ ಸಹಜವಾಗಿ ಸ್ಪಂದಿಸುತ್ತಾನೆ; ಕೆಲ ಮನುಷ್ಯರು ತಮಗಿದ್ದ ಗುಣವನ್ನು ತಮ್ಮ ಅಭಿರುಚಿಯೊಂದಿಗೆ ಬೆರಸಿ, ಬೆಳೆಸಿದಾಗ ಕಾವ್ಯದ ಸೃಷ್ಟಿಯಾಯಿತು ಎಂದು ಆಭಿಪ್ರಾಯ ವ್ಯಕ್ತಪಡಿಸುತ್ತಾನೆ)
ರಹಸ್ಯಪೂರ್ಣ ಅನುಭವ ಪಡೆಯುವುದು. ಕಲೆಯು ಒಬ್ಬ ಮನುಷ್ಯನಿಗೆ ಜಗಿತ್ತಿನಲ್ಲಿ ಅವನ ಸ್ಥಾನವೇನು ಎನ್ನುವ ಅರಿವನ್ನು ಉಂಟುಮಾಡಬಹುದು. ಒಬ್ಬ ಸಾಧಾರಣ ಮನುಷ್ಯ ಕಲೆ, ಸಂಗೀತ, ಅಥವಾ ಪದ್ಯವನ್ನು ಅಸ್ವಾದಿಸುವ ರೀತಿಯಲ್ಲಿ, ಈ ಆನುಭವವು ಸಾಮಾನ್ಯವಾಗಿ ಉದ್ದೇಶಪೂರ್ವಕವಾಗಿರುವುದಿಲ್ಲ ." . ." - (ಆಲ್ಬರ್ಟ್ ಐನ್‌ಸ್ಟೀನ್‌ ರ ಪ್ರಕಾರ ಎಲ್ಲಾ ಕಲೆ ಮತ್ತು ವಿಜ್ಞಾನಕ್ಕೂ ಮೂಲ ಮನುಷ್ಯರ ತರ್ಕ, ಅದಕ್ಕೂ ಮೀರಿದ ಸಂಗತಿ ರಹಸ್ಯಪೂರ್ಣವಾಗಿದ್ದು, ಇದನ್ನು ಆನುಭವಿಸುವುದು ಬಹಳ ಖುಷಿ ಕೊಡುತ್ತದೆ ಎಂದು ಅಭಿಪ್ರಾಯ ಪಡುತ್ತಾರೆ)
ಕಲ್ಪನೆಗಳ ಅಭಿವ್ಯಕ್ತಿ. ಕಲೆ, ಮನುಷ್ಯರ ಕಲ್ಪನೆಯನ್ನು ಯಾವುದೇ ಭಾಷೆಯ ಮಾತನಾಡುವ ಅಥವಾ ಬರೆಯುವ ಶಿಷ್ಟಾಚಾರದ ವ್ಯಾಕರಣದ ಕಟ್ಟು ಪಾಡುಗಳಿಲ್ಲದ ರೂಪದಲ್ಲಿ ಅಭಿವ್ಯಕ್ತಿಸಲು ಸಹಾಯಮಾಡುತ್ತದೆ. ಆದರೆ, ಒಂದು ನಿರ್ದಿಷ್ಟ ಅರ್ಥ ಕೊಡುವ ಭಾಷೆ/ಪದಗಳ ಹಾಗಿರದೆ, ಕಲೆಯು ರೂಪ,ಸಂಕೇತ ಮತ್ತು ಚಿಂತನೆಗಳ ಮೂಲಕ ಸಂದರ್ಭಕ್ಕೆ ತಕ್ಕ ಹಾಗೆ ವಿಸ್ತಾರವಾಗುವ ಅರ್ಥ ವ್ಯಾಪ್ತಿಯನ್ನು ಒದಗಿಸುತ್ತದೆ. "' , , , - . , , , , ." -
ಇಮಾನ್ಯುಯಲ್ ಕಾಂಟ್ ಕಲೆಯ ಉದಾಹರಣೆಯಾಗಿ ಜೂಪಿಟರ್ ಈಗಲ್‌ ಎನ್ನುವುದು ಕೇವಲ ತಾರ್ಕಿಕ ದ ಗುಣಲಕ್ಷಣ, ಅಥವಾ ಸೃಷ್ಟಿಯ ವೈವಿಧ್ಯಮಯವಷ್ಟೆ ಅಲ್ಲ, ಬದಲಾಗಿ ಇದು ಅದಕ್ಕೂ ಮೀರಿದ್ದು; ಇದು ನಮ್ಮ ಕಲ್ಪಾನಶಕ್ತಿಯನ್ನು ಜಾಗೃತಗೊಳಿಸುತ್ತದೆ ಎಂದು ಅಭಿಪ್ರಾಯ ಪಡುತ್ತಾನೆ)
ಸರ್ವಾತ್ರಿಕ ಸಂವಹನ. ಕಲೆ, ಒಬ್ಬ ವ್ಯಕ್ತಿ ತನಗೆ ಅನ್ನಿಸಿದ ಭಾವನೆಯನ್ನು ಇಡೀ ಪ್ರಪಂಚಕ್ಕೆ ಹಂಚಿಕೊಳ್ಳುವ ಅವಕಾಶವನ್ನು ಒದಗಿಸುತ್ತದೆ.
ಅರ್ಥ್‌ ಆರ್ಟಿಸ್ಟ್‌ ಅನೇಕ ಬಾರಿ ಅಭುಕ್ತ ಮೂಲೆಯಲ್ಲಿರುವ ಸ್ಥಳಗಳಲ್ಲಿ ಕಲೆಯನ್ನು ಸೃಷ್ಟಿಸುತ್ತಾರೆ. ಇದನ್ನು ಬೇರಾವ ವ್ಯಕ್ತಿಯೂ ಅನುಭವಿಸುವುದಿಲ್ಲ. ಒಂದು ಬೆಟ್ಟದ ತುದಿಯ ಮೇಲೆ ಕೇರ್‌ನ್ ಅಥವಾ ಕಲ್ಲಿನ ರಾಶಿಯನ್ನು
ಬೆಟ್ಟದ ತುದಿಯ ಮೇಲೆ ಹಾಕುವ ಅಭ್ಯಾಸ, ಇದಕ್ಕೊಂದು ಉದಾಹರಣೆ. ಕಲ್ಪನೆಯನ್ನು ಸೂಚಿಸಬೇಕು ಎಂದೆನೂ ಇಲ್ಲ.) ಈ ರೀತಿಯಲ್ಲಿ ಸೃಷ್ಟಿಸಲಾದ ಕಲೆಯು ಒಬ್ಬ ವ್ಯಕ್ತಿ ಮತ್ತು ಇಡೀ ಪ್ರಪಂಚದ ನಡುವೆ ಸಂವಹನ ಮಾಡಲು ಸಹಾಯಮಾಡುತ್ತದೆ.
ಧಾರ್ಮಿಕ ಮತ್ತು ಸಾಂಕೇತಿಕ ಉದ್ದೇಶಗಳು. ಬಹಳ ಸಂಸ್ಕೃತಿಗಳಲ್ಲಿ, ಕಲೆಯನ್ನು ಧಾರ್ಮಿಕ ಆಚರಣೆ, ಕಾರ್ಯಕ್ರಮ ಮತ್ತು ನೃತ್ಯಗಳಲ್ಲಿ ಅಲಂಕಾರಿಕ ವಸ್ತುವಾಗಿ ಅಥವಾ ಸಾಂಕೇತಿಕವಾಗಿ ಬಳಸಲಾಗುತ್ತದೆ. ಇವುಗಳಿಗೆ ಸಾಮಾನ್ಯವಾಗಿ ಯಾವುದೇ ನಿರ್ದಿಷ್ಟ ಉಪಯುಕ್ತವಾದ ಉದ್ದೇಶಗಳಿರುವುದಿಲ್ಲ. ಆದರೆ, ಸಾಂಸ್ಕೃತಿಕ ವೈಶಿಷ್ಟ್ಯಗಳನ್ನು ಅಭ್ಯಸಿಸುವ ತಜ್ಞರ ಪ್ರಕಾರ ಇವು ಒಂದು ನಿರ್ದಿಷ್ಟ ಸಂಸ್ಕೃತಿಯೊಳಗೆ ಒಂದು ವಿಶಿಷ್ಟ ಅರ್ಥವನ್ನು ಕೊಡುತ್ತದೆ ಎಂದು ಹೇಳುತ್ತಾರೆ. ಈ ಆರ್ಥವನ್ನು ಯಾವುದೊ ಒಬ್ಬ ವ್ಯಕ್ತಿ ಕೊಡುವುದಲ್ಲ, ಬದಲಾಗಿ ಸಾಮಾನ್ಯವಾಗಿ ಇದು ಆನೇಕ ತಲೆಮಾರುಗಳಿಂದ ಹರಿದು ಬಂದಿರುವ ಜ್ಞಾನದ ಸ್ವರೂಪ. ಇದಲ್ಲದೆ ಇದು ವಿಶ್ವಕ್ಕೆ ಸಂಬಂಧಿಸಿದ ಹಾಗೆ ಸಂಸ್ಕೃತಿಯ ಸಂಬಂಧವನ್ನು ತಿಳಿಸುತ್ತದೆ." , , ''." -
ಕಲಾವಿದ ಬೇಕೆಂದೇ, ಉದ್ದೇಶಪೂರ್ವಕವಾಗಿ ಮಾಡುವ ಕಲಾಸೃಷ್ಟಿಯನ್ನು ಕಲೆಯ ಉದ್ದೇಶಪೂರ್ವಕ ಉದ್ದೇಶಗಳೆಂದು ಪರಿಗಣಿಸಲಾಗುತ್ತದೆ. ಇದು ರಾಜಕೀಯ ಬದಲಾವಣೆ ತರುವುದಾಗಿರಬಹುದು, ಸಮಾಜಿಕ ಸ್ಥಿತಿಯ ಬಗ್ಗೆ ವಿಮರ್ಶೆಯಾಗಿರಬಹುದು, ಒಂದು ನಿರ್ದಿಷ್ಟ ಭಾವನೆಯನ್ನು ಜಗತ್ತಿನ ಜೊತೆ ಹಂಚಿಕೊಳ್ಳುವುದಾಗಿರಬಹುದು, ಬೇರೊಂದು ಜ್ಞಾನದ ಕಲಿಕೆಗೆ ಇರಬಹುದು, ಒಂದು ವಸ್ತುವನ್ನು ಮಾರಾಟಮಾಡುವುದಿರಬಹುದು, ಅಥವಾ ಕೇವಲ ಒಂದು ಸಂವಹನದ ಮಾಧ್ಯಮವಾಗಿ ಕೂಡ ಆಗಿರಬಹುದು.
ಸಂವಹನ. ಕಲೆ, ತೀರಾ ಪ್ರಾಥಮಿಕ ಹಂತದಲ್ಲಿ ಒಂದು ಸಂವಹನದ ಮಾಧ್ಯಮವಾಗಿರುತ್ತದೆ. ಸಂವಹನದ ಇತರ ರೂಪಗಳಿಗೆ ಇರುವ ಹಾಗೆ ಕಲೆಗೂ ಕೂಡ ಇನ್ನೊಬರಿಗೆ ತಿಳಿಸುವ ಇರಾದೆ ಅಥವಾ ಗುರಿ ಹೊಂದಿರುತ್ತದೆ,ಇದು ಉದ್ದೇಶಪೂರ್ವಕ ಪ್ರಯೋಜನ. ವಿಜ್ಞಾನವನ್ನು ಸಚಿತ್ರಗಳ ಮೂಲಕ ವಿವರಿಸುವಂತಹ, ವೃಷ್ಟಾಂತ ಕಲೆ , ಕಲೆಯನ್ನು ಸಂವಹನ ಮಾಧ್ಯಮವಾಗಿಸುವ ಒಂದು ರೂಪ. ಇದೇ ರೀತಿಯಲ್ಲಿ ಭೂಪಟಗಳು ಇನ್ನೊಂದು ಉದಾಹರಣೆ. ಅದರೆ, ಅದರಲ್ಲಿರುವ ವಿಷಯ ವಿಜ್ಞಾನಕ್ಕೆ ಸಂಭಂದಪಟ್ಟಿರಬೇಕೆಂದೇನೂ ಇಲ್ಲ. ಭಾವನೆ, ಚಿಂತನೆ ಮತ್ತು ಕಲ್ಪನೆಗಳನ್ನು ಕೂಡ ಕಲೆಯ ಮೂಲಕ ಸಂವಹನ ಮಾಡಬಹುದು. " ." -
ಸ್ಟೀವ್ ಮಿಥೆನ್ ಕಲೆಯೆನ್ನುವುದು ಕೃತಿ ಅಥವಾ ಚಿತ್ರಣಗಳ ಸಂವಹನ ಮಾಡುವುದು ಎಂದು ಅಭಿಪ್ರಾಯ ಪಡುತ್ತಾನೆ)
ಮನರಂಜನೆಗಾಗಿ ಕಲೆ . ಕಲೆ, ಒಂದು ಭಾವ ಅಥವಾ ಮನೋಭಾವನೆಯನ್ನು ಹೊಮ್ಮಿಸಿ ವೀಕ್ಷಕನಿಗೆ ಮನೋಲ್ಲಾಸ ಮತ್ತು ಆರಾಮವನ್ನು ಉಂಟುಮಾಡಬಹುದು. ವಿಡಿಯೋ ಗೇಮುಗಳು ಮತ್ತು ಚಲನಚಿತ್ರಗಳಂತಹ ಕಲಾ ಉದ್ಯಮಗಳ ಉದ್ಧೇಶವು ಮನರಂಜನೆಯೆಯಾಗಿರುತ್ತದೆ.
ಕಲೆಯಲ್ಲಿ ಹೊಸತನ್ನು ತರುವ ಗುಂಪು . ರಾಜಕೀಯ ಬದಲಾವಣೆಗಾಗಿ ಕಲೆ. ಇಪ್ಪತನೇ ಶತಮಾನದ ಪ್ರಾರಂಭದಲ್ಲಿ ಕಲೆಯ ಅತ್ಯಂತ ಸ್ಪಷ್ಟ ಉದ್ದೇಶವೆಂದರೆ, ಬಳಸಿ ರಾಜಕೀಯ ಬದಲಾವಣೆಯನ್ನು ತರುವುದು. ಈ ಗುರಿಯಿದ್ದ ಕಲಾಂದೋಲನಗಳೆಂದರೆ: ದಾದಯಿಸಂ, ಸರಿಅಲಿಸಮ್, ರಷಿಯನ್‌ ಕನ್‌ಸ್ಟ್ರಕ್ಟಿವಿಸಮ್ ಮತ್ತು ಅಬ್ಸ್‌ಟ್ರಾಕ್ಟ್‌ ಎಕ್ಸೆಪ್ರೆಷನಿಸಮ್ ಮತ್ತಿತರ ಕಲಾಪ್ರಕಾರಗಳನ್ನು ಒಟ್ಟಾಗಿ ಅವಾಙಗಾರ್ಡ್‌ ಕಲೆ ಎಂದು ಕರೆಯಲಾಗುತ್ತದೆ." , , , , . , , , . , . ; , ' ." -
ಆಂಡ್ರೆ ಬ್ರೆಟನ್ ಎನ್ನುವ ಸರಿಅಲಿಸಮ್ ಪ್ರತಿಪಾದಕ, ವಾಸ್ತವತಾವಾದ ದೃಷ್ಟಿಕೋನ ಸೇಂಟ್ ತಾಮಸ್‌ ಅಕುನಾಸ್, ನಿಂದ ಹಿಡಿದು ಅನಾಟೋಲ್ ಫ್ರಾನ್ಸ್ ಮಂಡಿಸಿರುವ ಪಾಸಿಟಿವಿಸಮ್‌ ತತ್ವದಿಂದ ಪ್ರೇರೇಪಣೆ ಗೊಂಡು ರಚನೆಯಾದ ಕಲೆಯು ಯಾವುದೇ ಬೌದಿಕ ಅಥವಾ ನೈತಿಕ ಬೆಳವಣಿಗೆಗೆ ಅವಕಾಶ ನೀಡುವುದಿಲ್ಲ. ಹೀಗಾಗಿ ಅದನ್ನು ತಾನು ದ್ವೇಷಿಸುವುದಾಗಿ ಹೇಳುತ್ತಾನೆ. ಇದು ಹೆಗೆತನ, ಮತ್ತು ಒಣಪ್ರತಿಷ್ಠೆಯನ್ನು ಹೆಚ್ಚು ಮಾಡುತ್ತದೆ. ಇದು ಅತ್ಯಂತ ಕೀಳು ಆಭಿರುಚಿಗೆ ಪ್ರಾಮುಖ್ಯತೆ ಕೊಟ್ಟು ವಿಜ್ಞಾನ ಮತ್ತು ಕಲೆ ಎರಡನ್ನೂ ನಿರರ್ಥಕಗೊಳಿಸುತ್ತದೆ; ಎಂದು ಅಭಿಪ್ರಾಯ ವ್ಯಕ್ತಪಡಿಸುತ್ತಾನೆ)
ಮಾನಸಿಕ ಮತ್ತು ಗುಣಪಡಿಸುವ ಉದ್ದೇಶಗಳಿಗಾಗಿ ಕಲೆ. ಆರ್ಟ್ ತೆರಪಿಸ್ಟ್, ಸೈಕೋತೆರಪಿಸ್ಟ್ ಮತ್ತು ಕ್ಲಿನಿಕಲ್ ಸೈಕೋಲಜಿಸ್ಟ್‌ ಗಳು ಕಲೆಯನ್ನು ಕಲಾ ಚಿಕಿತ್ಸೆಯ ರೂಪದಲ್ಲಿ ಬಳಸುತ್ತಾರೆ. ಉದಾಹರಣೆಗೆ, ಡೈಯಾಗ್ನಾಸ್ಟಿಕ್‌ ಡ್ರಾಯಿಂಗ್‌ ಸಿರೀಸ್ ಅನ್ನು ಬಳಸಿ ಒಬ್ಬ ಪೇಷಂಟ್‌ನ ವ್ಯಕ್ತಿತ್ವದ ಮತ್ತು ಭಾವನಾತ್ಮಕ ಗುಣಗಳನ್ನು ಪರೀಕ್ಷಿಸಬಹುದು. ಇಂತಹ ಸನ್ನಿವೇಶದಲ್ಲಿ ಯಾವುದೇ ನಿರ್ದಿಷ್ಟ ಗುರಿಯನ್ನು ಸಾಧಿಸುವ ಉದ್ದೇಶವಿರುವುದಿಲ್ಲ, ಬದಲಾಗಿ ಸೃಜನಾತ್ಮಕ ಚಟುವಟಿಕೆಗಳ ಮೂಲಕ ಚಿಕಿತ್ಸೆ ಕ್ರಮವನ್ನು ಉತ್ತಮಪಡಿಸವ ಉದ್ದೇಶವಿರುತ್ತದೆ. ಸೃಷ್ಟಿಸಲಾದ ಕಲಾಕೃತಿಯು ಪೇಷಂಟ್ ಅನುಭವಿಸಿದ ಹಿಂಸೆಗಳನ್ನು ಕೂಡ ಪ್ರತಿಬಿಂಬಿಸಬಹುದು. ಇದಲ್ಲದೆ, ಇದು ಮನೋವೈದ್ಯಕೀಯ ಚಿಕಿತ್ಸಾ ಪದ್ಧತಿಯಲ್ಲಿ ಅನುಸರಿಸಲಾಗುವ ಸಂಪ್ರದಾಯಿಕ ಕ್ರಮಗಳನ್ನು ಉತ್ತಮಪಡಿಸಲು ಸಹಾಯ ಮಾಡುತ್ತದೆ.
ಕಲೆಯಿಂದ ಸಮಾಜಿಕ ಪ್ರಜ್ಞೆ, ನಾಶ ಮತ್ತು/ಅಥವಾ ಅವ್ಯವಸ್ಥೆ ಉಂಟುಮಾಡುವುದು. ರಾಜಕೀಯ ಬದಲಾವಣೆಗಾಗಿ ಬಳಸಲಾಗುವ ಕಲೆ ಮಾದರಿಯಲ್ಲಿಯೆ, ವಿನಾಶ ಮಾಡುವ ಅಥವಾ ವಿನಾಶಕಾರಿ ಕಲೆ ಯಾವುದೇ ನಿರ್ದಿಷ್ಟ ಗುರಿಯಿಲ್ಲದೆ ಸಮಾಜದ ಅನೇಕ ವಿಷಯಗಳ ಕುರಿತು ಪ್ರಶ್ನೆ ಮಾಡಬಹುದು. ಈ ಸಂದರ್ಭದಲ್ಲಿ, ಕಲೆಯ ಉದ್ದೇಶ ಕೇವಲ ಸಮಾಜದ ಸ್ಥಿತಿಗತಿಯನ್ನು ಟೀಕಿಸುವುದಕ್ಕೆ ಮಾತ್ರವೇ ಸೀಮಿತವಾಗಿರಬಹದು. ಗ್ರಾಫೀಟೊ ಕಲೆ ಮತ್ತಿತರ ಸ್ಟ್ರೀಟ್ ಕಲೆಗಳು, ಸಾರ್ವಜನಿಕ ಸ್ಥಳಗಳಲ್ಲಿರುವ ಗೋಡೆ, ಕಟ್ಟಡ, ಬಸ್‌,ಟ್ರೈನ್ ಮತ್ತು ಬ್ರಿಡ್ಜ್, ಗಳ ಮೇಲೆ ಸಾಮಾನ್ಯವಾಗಿ ಅನುಮತಿಯಿಲ್ಲದೆ, ಸ್ಪ್ರೇ ಪೇಂಟ್ ಅಥವಾ ಸ್ಟೆನ್ಸಿಲ್ ಬಳಸಿ ರಚಿಸಲಾದ ಚಿತ್ರಗಳು. ಗ್ರಾಫೀಟೊ ಅಂತಹ ಕೆಲವೊಂದು ಕಲಾಪ್ರಕಾರಗಳು ಕಾನೂನನ್ನು ಮುರಿದಾಗ ಅದು ಕಾನೂನುಬಾಹಿರವಾಗುತ್ತದೆ .
ಪ್ರಚಾರ ಅಥವಾ ವ್ಯಾಪಾರಕ್ಕಾಗಿ ಕಲೆ. ಕಲೆಯನ್ನು ಅನೇಕ ಬಾರಿ ಪ್ರಚಾರದ ಮಾಧ್ಯಮವಾಗಿ ಬಳಸಲಾಗುತ್ತದೆ. ಹೀಗಾಗಿ, ಕಲೆಯನ್ನು ಜನಪ್ರಿಯ ಆಲೋಚನೆ ಅಥವಾ ಮನೋಭಾವನೆಗಳ ಮೇಲೆ ಸೂಕ್ಷ್ಮವಾಗಿ ಪ್ರಭಾವಬೀರಬಹುದು. ಇದೇ ರೀತಿಯಲ್ಲಿ, ಒಂದು ವಸ್ತುವನ್ನು ಮಾರಾಟಮಾಡಲು ಕಲೆಯನ್ನು ಬಳಸುವುದು ಕೂಡ ಮನೋಭಾವನೆ ಮತ್ತು ಭಾವದ ಮೇಲೆ ಪ್ರಭಾವ ಬೀರಬಹುದು. ಈ ಎರಡೂ ಸಂದರ್ಭದಲ್ಲಿಯೂ, ಕಲೆಯ ಉದ್ದೇಶ ಒಂದು ನಿರ್ದಿಷ್ಟ ಕಲ್ಪನೆ ಅಥವಾ ವಸ್ತುವಿನ ಕಡೆಗೆ ಒಬ್ಬನ ಭಾವನೆಯನ್ನು ಸೂಕ್ಷವಾಗಿ ಕೆರಳಿಸುವುದಾಗಿರುತ್ತದೆ.
ಕಲೆ ಎನ್ನುವುದು ಭಾವನೆಗಳು ಅಥವಾ ಅರಿವಿನ ಮೇಲೆ ಪರಿಣಾಮವಾಗುವ ಹಾಗೆ ಬುದ್ದಿ ಪೂರ್ವಕವಾಗಿ ಜೋಡಿಸಲಾದ ಅಂಶಗಳ ರೂಪ. ಕಲೆಯು ಸಂಗೀತ, ಸಾಹಿತ್ಯ, ಸಿನೆಮಾ, ಫೋಟೋಗ್ರಫಿ, ಶಿಲ್ಪಕಲೆ ಮತ್ತು ವರ್ಣಚಿತ್ರಕಲೆ ಗಳನ್ನೊಳಗೊಂಡಂತೆ ಮನುಷ್ಯನ ಅನೇಕ ಚಟುವಟಿಕೆಗಳನ್ನು, ಕಲ್ಪನಾ ಸೃಷ್ಟಿಗಳನ್ನು ಮತ್ತು ಭಾವನೆಗಳನ್ನು ಅಭಿವ್ಯಕ್ತಿಸುವ ಎಲ್ಲಾ ಪ್ರಕಾರಗಳನ್ನು ಆವರಿಸಿಕೊಂಡಿದೆ. ಕಲೆಯ ಅರ್ಥವನ್ನು ತತ್ವಜ್ಞಾನದ ಶಾಖೆಯಾದ ಸೌಂದರ್ಯ ಮೀಮಾಂಸೆಯಲ್ಲಿ ವ್ಯಾಖ್ಯಾನಿಸಲಾಗಿದೆ. ಕಲೆಯ ಬಗೆಗಿನ ವ್ಯಾಖ್ಯಾನ ಮತ್ತು ಅದರ ಯೋಗ್ಯತೆ ನಿರ್ಧರಿಸುವುದು 20ನೇ ಶತಮಾನದಿಂದೀಚೆಗೆ ಬಹಳ ದೊಡ್ದ ಸಮಸ್ಯೆಯಾಗಿದೆ.
ರಿಚರ್ಡ್ ವೊಲೆಹಿಮ್ ಮೂರು ಹಾದಿಗಳನ್ನು ಗುರುತಿಸುತ್ತಾನೆ: ಯಥಾರ್ಥ ವಾದ , ಇದರ ಪ್ರಕಾರ ಸೌಂದರ್ಯಸ್ವಾದನೆಯ ಗುಣ ಯಾವುದೇ ಮನುಷ್ಯರ ದೃಷ್ಟಿಗೆ ಹೊರತಾಗಿ ಸ್ವತಂತ್ರವಾಗಿರುತ್ತದೆ. ; ವಾಸ್ತವಿಕತಾ ವಾದ . ಇದರ ಪ್ರಕಾರ ಕೂಡ ಸೌಂದರ್ಯಸ್ವಾದನೆಯ ಗುಣ ಸ್ವತಂತ್ರವಾಗಿದ್ದರೂ , ಮನುಷ್ಯರ ಅನುಭವವಗಳ ಮೇಲೆ ಅವಲಂಬಿತವಾಗಿರುತ್ತದೆ; ಸಾಪೇಕ್ಷತಾ ದೃಷ್ಟಿಕೋನ, ಇದರ ಪ್ರಕಾರ ಸೌಂದರ್ಯಸ್ವಾದನೆ ಗುಣವು ಸ್ವತಂತ್ರವಲ್ಲ , ಆದರೆ ಇದು ಮನುಷ್ಯರ ಅನುಭವಗಳ ಮೇಲೆ ಅವಲಂಬಿತವಾಗಿದೆ ಹಾಗು ಬೇರೆ ಬೇರೆ ಮನುಷ್ಯರಲ್ಲಿ ಇದು ವ್ಯತ್ಯಾಸವಾಗುತ್ತದೆ.
ಒಂದು ಕಲಾಸೃಷ್ಟಿಯ ವೈಶಿಷ್ಟ್ಯವು ಅದನ್ನು ಸೃಷ್ಟಿಸಿದವನ ಉದ್ದೇಶಗಳನ್ನು ತೋರ್ಪಡಿಸಬೇಕೆಂದು ಇರುವುದಿಲ್ಲ. ಆದರೆ ಕೆಲವೊಂದು ಸಂದರ್ಭದಲ್ಲಿ ಅದರ ಉದ್ಧೇಶಗಳು ಬಾಹ್ಯಕ್ಕೆ ಸುಲಭವಾಗಿ ಗೋಚರವಾಗಬಹುದು. ಮೇಲ್ನೊಟಕ್ಕೆ ಏನನ್ನನಾದರೂ ತುಂಬಲು ಬಳಸುವ ಒಂದು ಕಪ್, ಕೂಡ ಕೆಲವೊಮ್ಮೆ ಕಲೆಯೆಂದು ಪರಿಗಣಿಸಲ್ಪಡಬಹುದು. ಹಾಗೆಯೇ ಚಿತ್ರಕಲೆಯನ್ನು , ಹೆಚ್ಚಿನ ಸಂಖ್ಯೆಯಲ್ಲಿ ತಯಾರಿಸಿದಾಗ ಅದನ್ನು ವೃತ್ತಿ/ಕಸಬು ಎಂದು ಪರಿಗಣಿಸಲಾಗುತ್ತದೆ.
ಸಾಂಪ್ರದಾಯಿಕವಾಗಿ ಕಲೆ ಎನ್ನುವ ಶಬ್ದವನ್ನು ಯಾವುದಾದರೂ ಕೌಶಲ್ಯ ಅಥವಾ ನೈಪುಣ್ಯಕ್ಕೆ ಬಳಸಲಾಗುತ್ತದೆ. ಈ ಭಾವನೆ ರೋಮ್ಯಾಂಟಿಕ್ ಚಳವಳಿಯ ಕಾಲಘಟ್ಟದಲ್ಲಿ ಬದಲಾಯಿತು. ಈ ಕಾಲದಲ್ಲಿ ಕಲೆಯನ್ನು "ಮನುಷ್ಯರ ಅಲೋಚನೆಯ ವಿಶೇಷ ಸಾಮರ್ಥ್ಯವೆಂದು ಪರಿಗಣಿಸಿ, ಇದನ್ನು ಧರ್ಮ ಮತ್ತು ವಿಜ್ಞಾನದೊಂದಿಗೆ ವರ್ಗೀಕರಿಸಲಾಯಿತು".
ಸಾಮಾನ್ಯವಾಗಿ ಕಲೆಯನ್ನು, ಯೋಚನೆ ಮತ್ತು ಭಾವನೆಗಳನ್ನು ಉತ್ತೇಜಿಸುವ ಉದ್ದೇಶದಿಂದ ಮಾಡಲಾಗುತ್ತದೆ . ಕಲೆಯ ಲಕ್ಷಣವನ್ನು ರಿಚರ್ಡ್ ವೊಲೆಹಿಮ್, "ಮನುಷ್ಯ ಸಂಸ್ಕೃತಿಯ ಅತ್ಯಂತ ಹಳೆಯ ಮತ್ತು ಭೇದಿಸಲಾಗದ ರಹಸ್ಯ" ಎಂದು ಬಣ್ಣಿಸಿದ್ದಾನೆ. ಕಲೆಯು ಭಾವನೆಗಳನ್ನು ಅಭಿವ್ಯಕ್ತಪಡಿಸುವ ವಾಹಕ ಅಥವಾ ಭಾವನೆ ಅಥವಾ ಯೋಜನೆಗಳನ್ನು ಸಂವಹನ ಮಾಡುವ ಮಾಡುವ ಮಾಧ್ಯಮವೆಂದು ವ್ಯಾಖ್ಯಾನಿಸಲಾಗಿದೆ. ಕಲೆಯನ್ನು ಫಾರ್ಮಲ್ ಎಲಿಮೆಂಟ್ಸ್‌‌ಗಳನ್ನು ಒಳಹೊಕ್ಕು ನೋಡುವ ಮತ್ತು ಮೆಚ್ಚುವ ಸಾಧನವೆಂದು ಕೂಡ ಬಣ್ಣಿಸಲಾಗಿದೆ. ಇದಲ್ಲದೆ ಇದನ್ನು ಮಿಮಿಸಿಸ್ ಅಥವಾ ಪ್ರತಿರೂಪ ಎಂದು ಕೂಡ ಹೇಳಲಾಗುತ್ತದೆ.
ಲಿಯೋ ಟಾಲ್‌ಸ್ಟಾಯ್ ಪ್ರಕಾರ ಕಲೆ, ಒಬ್ಬ ಮನುಷ್ಯ ಇನ್ನೊಬ್ಬ ಮನುಷ್ಯನೊಂದಿಗೆ ಸಂವಹನ ಮಾಡಲು ಬಳಸುವ ಪರೋಕ್ಷ ಮಾಧ್ಯಮ. ಬೆನೆಡೆಟ್ಟೊ ಕ್ರೊಸೆ ಮತ್ತು ಆರ್.ಜಿ. ಕಾಲಿಂಗ್‌ವುಡ್, ಐಡಿಯಲಿಸ್ಟ್ ದೃಷ್ಟಿ ಕೋನವನ್ನು ಮಂಡಿಸಿದರು. ಇದರ ಪ್ರಕಾರ ಕಲೆ ಭಾವನೆಗಳನ್ನು ಅಭಿವ್ಯಕ್ತಿಸುತ್ತದೆ. ಹೀಗಾಗಿ ಯಾವುದೇ ಕಲಾಸೃಷ್ಟಿಯು ಕಲೆಯನ್ನು ಸೃಷ್ಟಿಸುವವನ ಚಿಂತನೆಯಲ್ಲಿರುತ್ತದೆ. ಕಲೆಯನ್ನು ಒಂದು ಫಾರ್ಮ್‌ ಎನ್ನುವ ತತ್ವದ ಹಿಂದೆ, ಇಮಾನ್ಯುಯಲ್ ಕಾಂಟ್ ರ ಸಿದ್ಧಾಂತವಿದೆ. ಇದನ್ನು 20ನೇ ಶತಮಾನದ ಆದಿಯಲ್ಲಿ ರೋಜರ್ ಫ್ರೈ ಮತ್ತು ಕ್ಲೈವ್ ಬೆಲ್‌ ಅಭಿವೃದ್ಧಿ ಪಡಿಸಿದರು.
ಕಲೆ ಮಿಮೆಸಿಸ್ ಅಥವಾ ಪ್ರತಿರೂಪ ಎನ್ನುವ ತತ್ವದ ಹಿಂದೆ ಅರಿಸ್ಟಾಟಲ್‌ನ ಸಿದ್ಧಾಂತಗಳ ಬೇರುಗಳಿವೆ. ತೀರಾ ಇತ್ತೀಚೆಗೆ, ಮಾರ್ಟಿನ್ ಹೈಡೆಗೆರ್ ರಿಂದ ಪ್ರಭಾವಿತರಾದ ಚಿಂತಕರು ಕಲೆಯನ್ನು ಒಂದು ಸಮುದಾಯವು ಅವರ ಭಾವನೆಗಳನ್ನು ವ್ಯಕ್ತಪಡಿಸುವ ಮತ್ತು ಅರ್ಥೈಸುವ ಸಲುವಾಗಿ ಅಭಿವೃದ್ದಿ ಪಡಿಸುವ ಮಾಧ್ಯಮ ಎಂದು ಅಭಿಪ್ರಾಯಪಟ್ಟಿದ್ದಾರೆ.
ಸಾಮಾನ್ಯವಾಗಿ, ಕೌಶಲ್ಯವನ್ನು ಸಾಧಾರಣವಾಗಿ ಅಥವಾ ವ್ಯವಹಾರಿಕವಾಗಿ ಬಳಸಿದರೆ, ಆಗ ಜನ ಅದನ್ನು ಕಲೆಯ ಬದಲು ಕೌಶಲವೆಂದು ಪರಿಗಣಿಸುತ್ತಾರೆ. ಇದೇ ತರಹ, ಈ ಕೌಶಲ್ಯವನ್ನು ವ್ಯಾಪಾರಕ್ಕೆ ಅಥವಾ ಔದ್ಯೂಗಿಕವಾಗಿ ಬಳಸಿಕೊಂಡರೆ ಆಗ ಅದನ್ನು ಲಲಿತ ಕಲೆ ಎನ್ನುವ ಬದಲು ಕಮರ್ಷಿಯಲ್ ಆರ್ಟ್ ಎನ್ನಲಾಗುತ್ತದೆ. ಇದೇ ವೇಳೆ, ಕ್ರಾಪ್ಟ್ ಮತ್ತು ಡಿಸೈನ್‌ಗಳನ್ನು ಕೆಲವೊಮ್ಮೆ ಅನ್ವಯಿಕ ಕಲೆ ಎಂದು ಕರೆಯಲಾಗುತ್ತದೆ. ಕಲಾರಸಿಕರು ಲಲಿತಕಲೆಗೆ ಮತ್ತು ಅನ್ವಯಿಕ ಕಲೆಗೂ ನಡುವಿನ ವ್ಯತ್ಯಾಸ ಕಲೆಯ ಮೌಲ್ಯವನ್ನು ನಿರ್ಣಯ ಮಾಡುವ ರೀತಿಯಲ್ಲಿದೆಯೆ ಹೊರತು ಇವರೆಡಕ್ಕೂ ವ್ಯಾಖ್ಯಾನದ ದೃಷ್ಟಿಯಿಂದ ಯಾವುದೇ ಮೂಲಭೂತ ವ್ಯತ್ಯಾಸವಿಲ್ಲ ಎಂದು ವಾದಿಸುತ್ತಾರೆ. ಆದರೆ, ಲಲಿತಕಲೆಗೆ ಕೂಡ ಕ್ರಿಯಾತ್ಮಕ ಮತ್ತು ಸ್ವ-ಅಭಿವ್ಯಕ್ತಿಯ ಮೀರಿದ ಉದ್ದೇಶಗಳಿರುತ್ತದೆ. ಕಲೆಯ ಉದ್ದೇಶ ಯೋಚನೆಗಳನ್ನು ಸಂವಹನ ಮಾಡುವುದಾಗಿರಬಹುದು. ರಾಜಕೀಯ, ತಾತ್ವಿಕ ಉದ್ಧೇಶಗಳನ್ನು ಈಡೇರಿಸುವಂತಹ ಕಲೆ; ಸೌಂದರ್ಯದ ಪ್ರಜ್ಞೆಯನ್ನು ಉಂಟು ಮಾಡುವುದಾಗಿರಬಹುದು ನೋಡಿ); ಗ್ರಹಿಕೆ ಗುಣ ಎಕ್ಸ್‌ಪ್ಲೋರ್‌ ಮಾಡಲು; ಮನರಂಜನೆಗಾಗಿ, ಅಥವಾ ಕೆಲವು ತೀವ್ರ ಭಾವನೆಗಳನ್ನು ಕೆರಳಿಸುವ ಸಲುವಾಗಿ ಇರಬಹುದು. ಆದರೆ ಮೇಲ್ನೋಟಕ್ಕೆ ಯಾವುದೇ ಉದ್ದೇಶವೂ ಇಲ್ಲ ಎಂದು ಕೂಡ ತೋರಬಹುದು.
ಕಲೆ ಹಲವು ವಿಷಯಗಳನ್ನು ಒಳಗೊಂಡಿರುತ್ತದೆ. ಅದು: ಕಲಾನೈಪುಣ್ಯದ ಅಧ್ಯಯನವಿರಬಹುದು, ಕಲಾನೈಪುಣ್ಯವನ್ನು ಬಳಸುವ ತಂತ್ರವಿರಬಹುದು, ಕಲಾಸೃಷ್ಟಿಯಾಗಿರಬಹುದು ಅಥವಾ ವೀಕ್ಷಕರಿಗೆ/ಶ್ರೋತೃಗಳಿಗೆ ಒಂದು ಕಲಾಸೃಷ್ಟಿ ಉಂಟು ಮಾಡುವ ಅನುಭವವಿರಬಹುದು. ಸೃಜನಾತ್ಮಕ ಕಲೆಗಳು ಅನೇಕ ಪದ್ಧತಿಗಳ ಗುಂಪು ; ವೈಯಕ್ತಿಕ ಕ್ರಿಯಾಶಕ್ತಿ ಹೊರಹೊಮ್ಮಿಸಲು ಸೃಷ್ಟಿಸಲಾದ ಕಲಾಸೃಷ್ಟಿಗಳು , ಅಥವಾ ಒಂದು ಭಾವನೆ, ಕಲ್ಪನೆ, ಸಂಕೇತವನ್ನು ಬಿಂಬಿ ಸಲು ಸೃಷ್ಟಿಸಲಾದ ಕಲಾಕೃತಿಗಳು - ಇವುಗಳನ್ನು ವೀಕ್ಷಕರು /ಶ್ರೋತೃಗಳು ಗ್ರಹಿಸಿಕೊಂಡು ಅರ್ಥೈಸಿಕೊಳ್ಳುತ್ತಾರೆ .
ಅಪರಿಮಿತ ಕಲ್ಪನೆಗಳನ್ನು ಅಥವಾ ಯೋಚನೆಗಳನ್ನು ಕ್ರಿಯಾತ್ಮಕವಾಗಿ ಪ್ರಕಟ ಪಡಿಸುವ; ಅಥವಾ ಯೋಚನೆಯನ್ನು ಇನ್ನೊಬ್ಬ ವ್ಯಕ್ತಿಗೆ ತಿಳಿಸಲು ಉದ್ದೇಶಪೂರ್ವಕವಾಗಿ ಸೃಷ್ಟಿ ಮಾಡುವುದನ್ನು ಕಲಾಕೃತಿ/ಕಲಾಸೃಷ್ಟಿ ಎನ್ನಬಹುದು. ಕಲಾಕೃತಿಯ ಉದ್ದೇಶವು ಕೆಲವೊಮ್ಮೆ ಸುಸ್ಪಷ್ಟವಾಗಿ ಪ್ರಕಟವಾಗಿರಬಹುದು, ಅಥವಾ ಬಳಸಲಾದ ರೂಪ ಮತ್ತು ವಸ್ತು ಗಳಿಂದ ಆರ್ಥೈಸಿಕೊಳ್ಳಬಹುದು. ಕಲೆ ಒಬ್ಬ ವ್ಯಕ್ತಿಯ ಚಿಂತನೆ, ಭಾವನೆ, ನಂಬಿಕೆ ಅಥವಾ ಕಲ್ಪನೆಗಳನ್ನು ಸಂವೇದನಾ ಶಕ್ತಿಯ ಮೂಲಕ ಉತ್ತೇಜಿಸುತ್ತದೆ. . ಕಲೆ ಒಂದು ಕಲ್ಪನೆಯ ಅಭಿವ್ಯಕ್ತಿ ಕೂಡ ಇರಬಹುದು. ಹೀಗಾಗಿ ಇದು ವೈವಿಧ್ಯಮಯ ರೂಪಗಳನ್ನು ಪಡೆಯಬಹುದು ಮತ್ತು ಅನೇಕ ಉದ್ದೇಶಗಳನ್ನು ಈಡೇರಿಸಬಹುದು. ಆದಾಗ್ಯೂ, ಹೊಸ ವೈಜ್ಞಾನಿಕ ತತ್ವವನ್ನು ಪಡೆಯುವ ಸಲುವಾಗಿ ವಿಜ್ಞಾನದ ಅರಿವನ್ನು ಬಳಸುವುದರಲ್ಲಿ ಕೂಡ ನೈಪುಣವಿದ್ದು ಸಾಮಾನ್ಯವಾಗಿ ಏನಾದರೂ ಹೊಸದರ "ಸೃಷ್ಟಿ" ಯಾಗುತ್ತದೆಯಾದರೂ, ಇದು ಕೇವಲ ವಿಜ್ಞಾನದ ಪ್ರಕಾರವೆ ಹೊರತು ಇದನ್ನು ಕಲೆಯ ವಿಭಾಗಕ್ಕೆ ಸೇರಿಸಲಾಗುವುದಿಲ್ಲ.
ಹದಿನೆಂಟನೇ ಶತಮಾನದ ವೆಸ್ಟರ್ನ್‌ ಏಜ್‌ ಆಫ್‌ ಎನ್‌ಲೈಟ್‌ಮೆಂಟ್‌, ನಲ್ಲಿ ಬ್ರಹ್ಮಾಂಡದ ಬೌದ್ಧಿಕ ಮತ್ತು ತಾರ್ಕಿಕ ಖಚಿತತೆಗಳ ಕ್ರಿಯಾತ್ಮಕ ಚಿತ್ರಣವಿತ್ತು. ಇದಲ್ಲದೆ ಬ್ಲೇಕ್ ರ ನ್ಯೂಟನ್ ಅನ್ನು ಪವಿತ್ರ ಜಿಯೋಮಿಟರ್ ತರಹ ಚಿತ್ರಣ ಅಥವಾ ಡೇವಿಡ್‌ರ ಪ್ರಚಾರ ರೂಪದ ವರ್ಣಚಿತ್ರಕಲೆಗಳಂತಹ ಕಲೆಗಳು ರಾಜತ್ವದ ನಂತರದ ರಾಜಕೀಯ ಕ್ರಾಂತಿಗಳ ಚಿತ್ರಣವನ್ನು ನೀಡುತ್ತದೆ. ಇದು ರೋಮ್ಯಾಂಟಿಕ್‌ ತಿರಸ್ಕಾರಕ್ಕೆ ಕಾರಣವಾಯಿತು. ಅದರ ಬದಲು ಮನುಷ್ಯರ ವ್ಯಯಕ್ತಿಕ ಭಾವನೆಗಳನ್ನು ವ್ಯಕ್ತಪಡಿಸುವ ಚಿತ್ರಗಳನ್ನು ಬಳಸಲಾಯಿತು. ಇದನ್ನು ನಾವು ಗೋಥೆಯ ಕಾದಂಬರಿಗಳಲ್ಲಿ ಕಾಣಬಹುದು. ಹತ್ತೊಂಬತನೆ ಶತಮಾನದ ಕೊನೆಯ ಭಾಗದಲ್ಲಿ ಆನೇಕ ಕಲಾಂದೋಲನಗಳು ನಡೆದವು. ಅವು: ಅಕಾಡೆಮಿಕ್ ಆರ್ಟ್, ಪ್ರತಿಮಾಪಂಥ , ಇಂಪ್ರೆಷನಿಸಂ ,ಫಾವಿಸಂ .
ಇಪ್ಪತ್ತನೇ ಶತಮಾನದ ಕಲೆಯ ಇತಿಹಾಸ, ಮಾನದಂಡಗಳ ಹುಡುಕುವ ನಿರಂತರ ಪ್ರಯತ್ನದ ನಿರೂಪಣೆಯಾಗಿದೆ. ಪ್ರತಿ ಮಾನದಂಡವನ್ನು ನಂತರದ ಬಂದ ಹೊಸ ಮಾನದಂಡವು ಅಳಿಸಿ ತನ್ನದೆ ಆದ ಹೊಸ ಮಾನದಂಡವನ್ನು ಹೇರುತ್ತದೆ. ಹೀಗಾಗಿ ಇಂಪ್ರೆಷನಿಸಂ, ಎಕ್ಸ್‌ಪ್ರೆಷನಿಸಂ, ಫಾವಿಸಂ, ಕೂಬಿಸಂ, ದಾದಯಿಸಂ, ಸರಿಅಲಿಸಮ್ಇತ್ಯಾದಿ ಶೈಲಿಗಳ ಪ್ರಮಿತಿಗಳು ಅವಗುಳ ಸೃಷ್ಟಿಯಾದ ಕಾಲದ ನಂತರ ದೀರ್ಘ ಕಾಲದ ನಂತರ ಅಸ್ತಿತ್ವ ಸಾಧಿಸಲು ಹೆಣಗುತ್ತವೆ. ಈ ಕಾಲದಲ್ಲಿ ವ್ಯಾಪಕವಾದ ಜಾಗತಿಕ ಒಡನಾಟಗಳ ಪರಿಣಾಮದಿಂದಾಗಿ ಅನೇಕ ಸಂಸ್ಕೃತಿಗಳು ತಮ್ಮ ಪ್ರಭಾವವನ್ನು ಪಶ್ಚಿಮದ ಕಲೆಯ ಮೇಲೆ ಬೀರಿದವು. ಇದಕ್ಕೆ ಉದಾಹರಣೆ: ಆಫ್ರಿಕಾದ ಶಿಲ್ಪಾಕೃತಿಗಳು ಪಾಬ್ಲೊ ಪಿಕಾಸೋ ವಿನ ಮೇಲೆ ಪ್ರಭಾವಬೀರಿತು. ಜಪಾನಿನ ಮರದಪಡಿಯಚ್ಚು ಕಲೆ ಇಂಪ್ರೆಷನಿಸಂ ಪ್ರಕಾರದ ಮೇಲೆ ಭಾರಿ ಪ್ರಭಾವವನ್ನು ಬೀರಿ ನಂತರ ಅದರ ಬೆಳವಣಿಗೆಯ ಮೇಲೆ ಪರಿಣಾಮ ಬೀರಿತು. ನಂತರ ಆಫ್ರಿಕಾದ ಶಿಲ್ಪಕೃತಿಗಳಿಂದ ಪಿಕಾಸೊ ಪ್ರಭಾವಿತನಾದನು; ಸ್ವಲ್ಪ ಮಟ್ಟಿಗೆ ಮಾಟಿಸ್ಸೆ ಕೂಡ ಪ್ರಭಾವಿತನಾದನು.
ಇದೇ ರೀತಿಯಲ್ಲಿ, 19ನೆ ಮತ್ತು 20ನೆ ಶತಮಾನದ ಪೂರ್ವದ ಕಲೆಯ ಮೇಲೆ ಪಶ್ಚಿಮವು ಭಾರಿ ಪ್ರಭಾವವನ್ನು ಬೀರಿತು; ಸಮಾಜವಾದ ಮತ್ತು ಪೋಸ್ಟ್-ಮಾಡರ್ನಿಸಂ ಗಳಂತಹ ಮೂಲತಃ ಪಶ್ಚಿಮದ ಚಿಂತನೆಗಳು ಕಲಾ ಶೈಲಿಯ ಮೇಲೆ ಪ್ರಬಲವಾದ ಪರಿಣಾಮವನ್ನು ಬೀರಿತು. ಮಾಡರ್ನಿಸಂ, ಸತ್ಯದ ಆದರ್ಶನಿಷ್ಟ ಹುಡುಕಾಟದ ಪರಿಣಾಮದಿಂದಾಗಿ 20ನೇ ಶತಮಾನದ ಕೊನೆಯ ಭಾಗದಲ್ಲಿ ಅದು ಸಿಗುವುದಿಲ್ಲವೆನ್ನುವ ಅರಿವು ಉಂಟಾಯಿತು.